அபு முகமது அல்-சுலானி

(இயற்பெயர்:அகமது அல்-ஷாராசிரியாவால் உலகிற்கு அச்சுறுத்தல் இல்லை' - கிளர்ச்சிக் குழுவின் தலைவர் அகமது அல்-ஷாரா பிபிசிக்கு பேட்டி  (பிறப்பு: 1982), அபு ஜாபர் சேக்கிற்குப் பின் 2017ஆம் ஆண்டு முதல் சிரியா நாட்டின் போராளிகள் குழுவான சாம் விடுதலை அமைப்பின் 2வது அமீர் ஆவார்.சவூதி அரேபியா நாட்டின் ரியாத் நகரத்தில் பிறந்த இவர் 1980களில் தனது குடும்பத்துடன் சிரியாவிற்கு குடிபெயர்ந்தார். 2016ஆம் ஆண்டில் அல் காயிதாவுடனான தொடர்புகளை துண்டிப்பதற்கு முன் அல் காயிதாவின் கிளை அமைப்பான அல் நுஸ்ரா முன்னணியின் அமீராக அபு முகமது அல்-சுலானி செயலாற்றினார்.

அல் கைதா அமைப்பிலிருந்து விலகிய சுலானி, சிரியாவில்  இசுலாமிய கொள்கைகளை நடைமுறைப்படுத்தவதில் சட்டபூர்வ நடவடிக்கைகள் மேற்கொண்டார். இவரது தலைமையிலான  சாம் விடுதலை அமைப்பு அதன் கட்டுப்பாட்டு பிரதேசங்களில் ஒரு நிர்வாகத்தை நிறுவி, பொதுமக்களிடமிருந்து வரி வசூலித்தல், பொது சேவைகளை வழங்குதல் மற்றும் குடியிருப்பாளர்களுக்கு அடையாள அட்டைகளை வழங்குதல், தந்திரோபாயங்கள் மற்றும் எதிர்ப்பை அடக்குதல் போன்ற விமர்சனங்களை அதிருப்தியாளர்களிடம் எதிர்கொண்டார். மே 2013ல் அமெரிக்க பாதுகாப்புத் துறை, அல்-சுலானியை உலகாளவிய தீவிரவாதி என அறிவித்தது.. நான்கு ஆண்டுகளுக்கு முன்னர் இவரை பிடிக்க தகவல் கொடுப்பவர்களுக்கு  $10 மில்லியன் டாலர்கள் சன்மானத் தொகை வழங்கும் என சிரியா அரசு அறிவித்தது.

27 செப்டம்பர் 2014 அன்று இசுலாமிய அரசுப் படைகளுக்கு எதிரான போரில் ஐக்கிய அமெரிக்கா மற்றும் அதன் மேற்குலக கூட்டணி நாடுகளிலிருந்து   எவ்வித உதவிகள் பெறுவதில்லை என அறிவித்தார். இருப்பினும் அண்மைய ஆண்டுகளில், அவர் தன்னைப் பற்றி மிகவும் மிதமான பார்வையை முன்வைத்தார். மேற்கத்திய நாடுகளுக்கு எதிராகப் போரை நடத்த அவருக்கு எந்த உத்வேகமும் இல்லை என்றும்,  சிறுபான்மை கிறித்தவர்களை பாதுகாப்பதாக உறுதியளித்தார்.

2024ஆம் ஆண்டின் நவம்பர் மற்றும் டிசம்பர் மாதங்களில் நடைபெற்ற சிரியா உள்நாட்டுப் போரின் முடிவில்,  இவரது தலைமையிலான   சாம் விடுதலை அமைப்பினர் சிரியாவை 54 ஆண்டுகளாக ஆண்ட  பசார் அல்-அசத்த்தின் குடும்ப ஆட்சியை முடிவிற்கு கொண்டு வந்தனர்.
இதனையும் காண்க
 சிரிய உள்நாட்டுப் போர்
மேற்கோள்கள்

வெளி இணைப்புகள்
Abu Muhammad al-Golani

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:அராபிய மக்கள்
பகுப்பு:சிரியாவின் உள்நாட்டுப்போர்
பகுப்பு:சிரிய குடியரசுத் தலைவர்கள்